Επιδράσεις της βιολογικής ηλικίας στην απόδοση στην αντισφαίριση σε παιδιά χρονικής ηλικίας 11 ετών
Creators: name: Ζιάγκας, Ευθύμιος
Publisher: name: Aristotle University of Thessaloniki
Year: 2014
Subjects: Χρονική ηλικία
Βιολογική ηλικία
Εφηβεία
Αξιολόγηση της απόδοσης
Αντισφαίριση
Chronological age
Biological age
Puberty
Performance evaluation
Tennis

description: Εφηβεία είναι η περίοδος μεταξύ παιδικής ηλικίας και ενηλικίωσης, κατά τη διάρκεια της οποίας συντελούνται αλλαγές στα οργανικά, βιολογικά και νοητικά χαρακτηριστικά του ατόμου. Οι έφηβοι, ίδιας χρονικής ηλικίας, μπορεί να διαφέρουν σημαντικά ως προς τη βιολογική ηλικία τους, με ορισμένα άτομα να εισέρχονται στην εφηβεία πολύ νωρίτερα ή αργότερα από τους συνομηλίκους τους. Στον αθλητισμό, η βιολογική ηλικία είναι ένας παράγοντας που, σπανίως, χρησιμοποιείται για την ταξινόμηση των νεαρών αθλητών. Υπάρχει πλήθος μεθόδων για την αξιολόγηση της βιολογικής ηλικίας, οι οποίες έχουν εφαρμοστεί τόσο στο γενικό πληθυσμό, όσο και σε νεαρούς αθλητές. Η οστική ηλικία, η οδοντική ηλικία, τα δευτερεύοντα χαρακτηριστικά φύλου, η ηλικία κατά τη μέγιστη ταχύτητα αύξησης του ύψους και το ποσοστό προβλεπόμενου ενήλικου ύψους, απεικονίζουν πτυχές της βιολογικής ηλικίας. Σκοπός, της παρούσας έρευνας ήταν να μελετηθεί η επίδραση της βιολογικής ηλικίας στην απόδοση στην αντισφαίριση, παιχτών χρονικής ηλικίας 11 ετών. Στην έρευνα συμμετείχαν, 75 αγόρια από τη δυτική Θεσσαλονίκη, τα οποία ασχολούνταν με την αντισφαίριση για τουλάχιστον δύο χρόνια. Για την αξιολόγηση της βιολογικής ηλικίας χρησιμοποιήθηκε αυτοαξιολόγηση των δευτερευόντων χαρακτηριστικών του φύλου, σύμφωνα με τα στάδια ανάπτυξης κατά τον Tanner. Ως απόδοση στην αντισφαίριση αξιολογήθηκε η ικανότητα εκτέλεσης εύστοχων κτυπημάτων. Τα αποτελέσματα, όσον αφορά το στάδιο ανάπτυξης των συμμετεχόντων έδειξαν ότι, παρά το γεγονός ότι όλοι είχαν χρονική ηλικία 11 ετών, 14 από τους συμμετέχοντες βρίσκονταν στο 1ο στάδιο, 46 στο 2ο και 15 στο 3ο. Σχετικά, με την απόδοση τους στην αντισφαίριση οι παίκτες οι οποίοι βρίσκονταν στο 3ο στάδιο ανάπτυξης σημείωσαν υψηλότερες επιδόσεις σε σχέση με αυτούς του 2ου και 1ου σταδίου. Τα αποτελέσματα έδειξαν ότι η βιολογική ηλικία επηρεάζει, όχι μόνο τη σωματική ανάπτυξη (βάρος, ύψος και Δ.Μ.Σ), αλλά και την απόδοση στην αντισφαίριση. Εν κατακλείδι, οι προπονητές αντισφαίρισης θα πρέπει να είναι ιδιαίτερα προσεκτικοί, τόσο με τις επιβαρύνσεις στις οποίες υποβάλουν τους νεαρούς αθλητές, όσο και με το επίπεδο των προσδοκιών που έχουν από αυτούς, λόγω των ατομικών διαφορών τους στην ανάπτυξη.
description: Puberty is the period between childhood and adulthood, during which plenty of changes in physical, biological and mental characteristics occur. Adolescents, with the same chronological age can differ considerably as for their biological age, with certain individuals enter puberty earlier or later than others with the same chronological age. In sports participation, the biological age is a factor that is rarely used for the classification of young athletes. There are many methods used in order to evaluate biological age, that can be applied both in the general population and in young athletes. Skeletal age, dental age, secondary characteristics of sexual maturation, the age at the peak height velocity and the rate of the estimated adult height, represent features of biological age. The aim of this research is observe the effect of biological age on tennis performance of tennis players chronologically aged 11-years-old. In this research participated, 75 boys from western Thessaloniki which was playing tennis at least for two years. In order to evaluate the biological age, a self-assessment questioner was used that concentrates on secondary characteristics of sexual maturation rating, according to Tanner stages. As high level of tennis performance was assessed the ability to serve and to execute groundstrokes accurately. Despite the fact that all subjects were chronological aged of 11 years, those results, regarding to the stage of growth revealed that, 14 subjects were pertained to the 1st stage, 46 subjects pertained to the 2nd and 15 subjects pertained to the 3rd stage. Regarding, their performance in tennis those players that were pertained to the 3rd stage of growth, marked higher scores compared to those pertained to 2nd and 1st stage. The results revealed that the biological age influences, not only on the physical growth (weight, height and B.M.I.) but also tennis performance. In conclusion, tennis trainers should be particularly careful with the intensity used for the young athletes and with the level of requirements that they expect from them because of the individual differences in growth.
description: Σε συνεργασία με το Παιδαγωγικό Τμήμα Νηπιαγωγών (Πανεπιστήμιο Δυτικής Μακεδονίας)